
V I L J A N D I L I N N
LINNAVOLIKOGU


SEENIORITE NÕUKOJA
KOOSOLEKU PROTOKOLL


Viljandi raekoda							  21. august 2026 nr 1-16/26/1-7

Algus kell 12.00, lõpp kell 13.50

Koosolekut juhatas: Priit Kaup
Protokollis: Erika Kiviloo
Võtsid osa: Mare Hõbemäe, Ene Juurik, Priit Kaup, Erika Kiviloo, Helmen Kütt, Lea Saareoks, Valli Veigel, Jaak Värnik, Karl Õmblus,
Puudusid: Itta Arak, Rein Kikas, Tõnis Tulp
Koosolekul viibisid: linnapea Jaak Pihlak, abilinnapea Silvia Takkel, haldusameti juhataja Henri Kaselo

Koosolek toimus füüsiliselt raekojas.

Läbirääkimised päevakorra asjus.
Komisjon kinnitas päevakorra.

PÄEVAKORD:
1.Viljandi linna arengustrateegia 2040+ ja Viljandi linna arengukava aastateks 2026-2031,I lugemine (2026/87) 
2. Viljandi linna eelarvestrateegia aastateks 2026-2031, I lugemine (2026/88)
3. Viljandi Nukuteatri funktsioonide lõpetamine Sakala Keskuse struktuuris (2026/70)
4. Rahvaalgatuse „Eesti viimane munitsipaal nukuteater väärib säilitamist!“ läbivaatamine (2026/82)
5. Liikluspindade kohanimede muutmine ja ruumikuju määramine (2026/83)
6. Viljandi linna jäätmehoolduseeskiri, II lugemine (2026/79-1)


PÄEVAKORRAPUNKT NR 1
Viljandi linna arengustrateegia 2040+ ja Viljandi linna arengukava aastateks 2026-2031, I lugemine (2026/87) 
KUULATI: 
J. Pihlak andis ülevaate eelnõust, mille eesmärgiks on kehtestada „Viljandi linna arengustrateegia 2040+ ja Viljandi linna arengukava aastateks 2026-2031”. Tulenevalt KOKSi § 37 lõikest 1 peab linnal olema arengukava, eelarvestrateegia ja üldplaneering, mis on omavahel kooskõlas ning aluseks eri eluvaldkondade arengu integreerimisele ja koordineerimisele. Avalik tutvumine dokumendiga tuleb septembris.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi linna arengustrateegia 2040+ ja Viljandi linna arengukava aastateks 2026-2031(2026/87)” ja saatmist teisele lugemisele.


PÄEVAKORRAPUNKT NR 2
Viljandi linna eelarvestrateegia aastateks 2026-2031, I lugemine (2026/88)
KUULATI:
J. Pihlak andis ülevaate eelnõust, mille eesmärk on kehtestada linnavolikogu menetluses oleva määrusega „Viljandi linna arengustrateegia 2040+ ja Viljandi linna arengukava 2026-2031” kooskõlas olev finantsplaan. Arengukava ja eelarvestrateegia on aluseks linna eelarve koostamisel, pikaajaliste kohustuste võtmisel, varaga tehingute tegemisel, investeeringute kavandamisel ja investeeringutoetuste taotlemisel.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI: 
Toetada eelnõu „Viljandi linna eelarvestrateegia aastateks 2026-2031 (2026/88)” ja saatmist teisele lugemisele.


PÄEVAKORRAPUNKT NR 3
Viljandi Nukuteatri funktsioonide lõpetamine Sakala Keskuse struktuuris (2026/70)
KUULATI:
J. Pihlak andis ülevaate eelnõust, mille eesmärk on lõpetada Viljandi Nukuteatri tegevus munitsipaalasutuse Sakala Keskuse koosseisus alates 3.09.2026. Tegevust soovitakse jätkata Viljandi linnas teenuse osutajaga, kes peab tagama , hoidma ja edendama klassikalise nukuteatri traditsioone ning looma ja vahendama nukuetendusi erinevatele sihtgruppidele. Tegevuse ümberkujundamine võimaldab vähendada seniseid suuri ülalpidamiskulusid mida on linn tasunud teatri pidamisel.

Ettepanek:
K. Õmblus tegi ettepaneku viia otsuse eelnõu pealkiri kooskõlla selle sisuga. Sakala Keskuse koosseisus lõpetada Viljandi Nukuteatri tegevus.

Komisjoni juhataja tegi ettepaneku toetada eelnõu. Vastuväiteid ei olnud.

OTSUSTATI: 
Toetada eelnõu „Viljandi Nukuteatri funktsioonide lõpetamine Sakala Keskuse struktuuris (2026/70)“.


PÄEVAKORRAPUNKT NR 4
Rahvaalgatuse „Eesti viimane munitsipaal nukuteater väärib säilitamist!“ läbivaatamine (2026/82)
KUULATI:
J. Pihlak andis ülevaate rahvaalgatusest, millega rahvaalgatuses allkirja andnud inimesed soovivad, et Viljandi Linnavolikogu peataks Viljandi Nukuteatri likvideerimise ning jätkaks selle tegevust ja arendamist. Algatusele antud allkirjadest läks arvesse 221 (136 on hetkel 1% valimisõiguslikest kodanikest).

Ettepanek: 
H. Kütt tegi ettepaneku tõsta see päevakorrapunkti päevakorras ettepoole, enne eelnõu „Viljandi Nukuteatri funktsioonide lõpetamine Sakala Keskuse struktuuris“.

Komisjoni juhataja tegi ettepaneku hääletada
Hääletati:
8 poolt, 0 vastu ja 1 erapooletu

OTSUSTATI:
Toetada eelnõu „Rahvaalgatuse „Eesti viimane munitsipaal nukuteater väärib säilitamist!“ läbivaatamine (2026/82)” ja toetame Viljandi Linnavalitsuse seisukohta mitte nõustuda rahvaalgatuse seisukohtadega.


PÄEVAKORRAPUNKT NR 5
Liikluspindade kohanimede muutmine ja ruumikuju määramine (2026/83)
KUULATI:
J. Pihlak andis ülevaate eelnõust, mille eesmärk on Viljandi linna haldusterritooriumil esimese Eesti Vabariigi aegsete ajalooliste tänavanimede taastamine. Sellest tulenevalt on vajalik muuta olemasolevate Vabriku, Terase, Vase, Malmi, Tehnika, Tina, Metalli, Lennuki tänavate (liikluspindade) ametlikud kohanimed ja moodustada liikluspinna ametlik kohanimi ja ruumikuju tänavale Soome tänav. Linnale kaasneb tänavate siltide ja viitade paigaldamisega kulu kuni kaks tuhat eurot.

H. Kaselo saabus kell 12.55.

Komisjoni juhataja tegi ettepaneku toetada eelnõu. Vastuväiteid ei olnud.

OTSUSTATI:
Toetada eelnõu „Liikluspindade kohanimede muutmine ja ruumikuju määramine (2026/83)”.

K. Õmblus lahkus kell 13.18


PÄEVAKORRAPUNKT NR 6
Viljandi linna jäätmehoolduseeskiri, II lugemine (2026/79-1)
KUULATI:
S. Takkel andis ülevaate eelnõust, mille eesmärk on säilitada Viljandi linnas puhas ja tervislik elukeskkond, vähendada jäätmete koguseid ning soodustada jäätmete sortimist ja taaskasutamist. Jäätmehoolduseeskiri reguleerib jäätmehoolduse korraldust Viljandi linna haldusterritooriumil. Eeskirja rakendatakse koos jäätmeseaduse, pakendiseaduse ja nende alusel antud riiklike jäätmealaste õigusaktidega.

J. Pihlak lahkus kell 13.27

Komisjoni juhataja tegi ettepaneku toetada eelnõu. Vastuväiteid ei olnud 

OTSUSTATI:
Toetada eelnõu „Viljandi linna jäätmehoolduseeskiri (2026/79-1) ”.


(allkirjastatud digitaalselt)				(allkirjastatud digitaalselt)
Priit Kaup						Erika Kiviloo
koosoleku juhataja					protokollija

